Τιμολέων Πάρρης

Ο Τιμολέων Πάρρης (1907 – 30 Σεπτεμβρίου 2004) ήταν Έλληνας δικηγόρος και πολιτικός, που θήτευσε ως βουλευτής τη δεκαετία του '50.

Καταγόταν από τη Σύρο και ήταν γιος του Αλέξανδρου Πάρρη.

Για πρώτη φορά ήταν υποψήφιος βουλευτής Κυκλάδων στις εκλογές του 1946 με το συνδυασμό της Εθνική Πολιτική Ενώσεως (Εθνικόν Ενωτικόν Κόμμα) και έλαβε 1.674 ψήφους. Δύο χρόνια αργότερα, στις 18 Μαΐου 1948, απεβίωσε ο Περικλής Μαζαράκης και ο Πάρρης κατέλαβε την έδρα του.Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 89, αρ. 931). Επανεξελέγη με το Εθνικόν Ενωτικόν Κόμμα το 1950. Στις 20 Ιανουαρίου 1951 προσχώρησε στο Λαϊκόν Ενωτικόν ΚόμμαΜητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 109). και εξελέγη βουλευτής Κυκλάδων με τον Ελληνικό Συναγερμό το 1951 και Σύρου το 1952.

Πέθανε σε ηλικία 97 ετών στις 30 Σεπτεμβρίου 2004.

Πηγές

Κατηγορία:Βουλευτές Κυκλάδων
Κατηγορία:Βουλευτές Σύρου
Κατηγορία:Βουλευτές εκλεγμένοι με τον Ελληνικό Συναγερμό